****

**REGIA PUBLICĂ LOCALA OCOLUL SILVIC AL MUNICIPIULUI BISTRIŢA R.A.**

VASILE LUPU NR. 16A BISTRIŢA

Tel. 0263/230970; Fax 0263/230970

CIF RO 25742072 Nr. Reg.Com: J06/322/03.07.2009

CONT: RO 13 BTRL 0060 1202 A265 24XX BANCA TRANSILVANIA BISTRIŢA

CONT: RO 57 TREZ 101 5069 XXX 006 207 TREZORERIA BISTRITA

[**www.osmbistrita.ro**](http://www.osmbistrita.ro) **e-mail:** contact@osmbistrita.ro

**Nr.\_\_\_\_\_\_\_\_\_\_\_\_\_**

**NOTĂ DE FUNDAMENTARE**

**la proiectul de hotărâre privind aprobarea preţului de referinţă al masei lemnoase pe picior, precum şi a preţurilor de valorificare a materialelor lemnoase care se recoltează din fondul forestier proprietate publică a municipiului Bistrița, pentru anul 2026**

Prin proiectul de hotărâre mai sus menţionat se propune aprobarea prețurilor de referință a masei lemnoase pe picior pentru anul 2026, așa cum sunt specificate la art.1, lit.r din HGR 715/2017 – Regulamentul de valorificare a masei lemnoase din fondul forestier proprietate publică precum și aprobarea prețurilor de valorificare a materialelor lemnoase, prin vanzare directă către populație și instituții publice așa cum este specificat la art.45 din Regulamentul sus menționat.Fundamentarea acestor prețuri ține cont de piața lemnului și de prețurile practicate anterior de Ocolul Silvic al municipiului Bistrița R.A. , ocoalele silvice limitrofe și de administratorul majoritar la nivel național – Regia Natională a Pădurilor.

În acest sens,Ocolul Silvic al municipiului Bistrița RA,în calitate de administrator al fondului forestier proprietate publica a municipiului Bistrița, a analizat evoluția prețurilor de valorificare a masei lemnoase pe picior, în cursul anilor anteriori, prețurile de pornire la licitații , atat cele practicate de OSM Bistrița RA cat și alte ocoale silvice care administrează fond forestier proprietate publică, prețurile de adjudecare (în măsura în care există astfel de date) precum și prețurile de referință aprobate de RNP(acesta fiind cel mai mare administrator de păduri); Acesta analiza s-a facut în vederea stabilirii unor prețuri de referință ale masei lemnoase pe picior, pe specii, sortimente, grad de accesibilitate, natura produs și tehnologie de exploatare, așa cum prevede regulamentul de vânzare.

În scopul realizării obiectivelor mai sus menționate s-au utilizat următoarele date:

* Piața lemnului, la nivel național si regional/local;
* Prețurile de referința a masei lemnoase pe picior aprobate de catre Regia Națională a Pădurilor, pentru anul 2025 si 2026;
* Prețurile de referința aprobate și utilizate în anul 2018-2025 de către Ocolul Silvic al municipiului Bistrița RA;
* Prețurile de valorificare a masei lemnoase către populație, în anul 2025, practicate de OSM Bistrița R.A;
* Prețurile de valorificare a masei lemnoase către populație, în anul 2025, practicate de RNP Bistrița-Năsăud și județele învecinate pentru pădurile proprietate publică a statului;
* Cheltuielile de administrare la nivelul ocolului silvic ținând cont și de variațiile de preț a combustibililor, a altor surse de energie, a materialelor ,serviciilor precum și a manoperei;
* Gradul de reprezentare a speciilor forestiere în suprafețele de pădure analizate și mai ales în cadrul partizilor de masă lemnoasă constituite în suprafețele de fond forestier administrat de OSM Bistrița, în anul 2025 si care se vor constitui in 2026;
* Gradul de reprezentare a fiecărui sortiment dimensional (conform APV) și industrial, pe fiecare categorie de specii, în cadrul fiecărei partizi și la nivel global;
* Accesibilitatea, respectiv instalațiile de transport existente in suprafețele de pădure analizate:
* Puterea de cumpărare ;
* Inflația din anul 2025;
* Specificul zonei respectiv a ocoului silvic ținând cont de planurile și documentațiile aprobate anterior inclusiv de Planul de administrare
* Legislatia silvică.

În analiza datelor și sustinerea unor concluzii referitoare la fundamentarea prețurilor de referință a masei lemnoase pe picior precum și a prețurilor de valorificare directă a materialelor lemnoase care se recoltează din fondul forestier proprietate publică a municipiului Bistrița, pentru anul 2026 , s-a ținut cont de următoarele aspecte constatate în anul 2025 :

1. **Piața lemnului – context extern și intern**

**Context extern**

Anul 2025 a marcat o scădere a pieței lemnului și în special a lemnului de lucru. Astfel, sortimentul-buștean gater de gorun a înregistrat o scădere semnificativa a prețului de valorificare (pe medie, de la 1500lei/mc in 2024 la circa 850 lei/mc în 2025) ajugându-se ca în vara anului 2025 să nu existe practic cerere pentru acest sortiment.

Sortimentul – buștean gater fag a avut o evoluție relativ mai bună, cererea fiind constantă desi scazută, prețurile de valorificare având o scadere mult mai puțin evidentă ca în cazul qvercineelor (de la 530 lei/mc la cca 440 lei/mc).

În ceea ce priveste lemnul de foc se constată că, la data actuala există o saturație a pieței, cererea este constantă însă relativ redusă. Iernile cu temperaturi relative ridicate din ultimii ani coroborat cu scăderea presiunii media cu privire la lipsa lemnului de foc a determinat o scădere a consumului, balanța de cerere și ofertă fiind reglată de o lipsa de punere pe piața a materialului lemnos datorată procedurilor de mediu noi introduse, necesare la avizarea amenajamentelor silvice.

**Context intern**

Razboiul din Ucraina, începând cu primavara anului 2022 precum și reminescențele pandemiei de coronavirus au determinat o scădere semnificativă a puterii de cumpărare (coroborata cu inflație vizibilă) la nivel European ceeace a produs o reasezare a nevoilor de baza a populației, influențand astfel industria de profil.

Cererea de sortimente de lemn necesare în industria prelucratoare a scăzut semnificativ, numeroase fabrici de prelucrare a lemnului din spațiul vest European s-au inchis temporar sau și-au redus semnificativ activitatea.

Deasemenea, supraproducția de vin, mai ales din Franta, a determinat o reducere sau chiar oprirea activitații în acest domeniu ceeace a avut implicații negative asupra producatorilor traditionali de doage și baricque de qvercinee

1. **Forța de munca**

Un aspect foarte important al activitații de administrare a fondului forestier este lipsa acută a forței de munca, aspect ce se perpetueaza în ultimii ani. Acest aspect se regasește în toate sectoarele economice ale României fiind o problema la nivel național. Acest aspect a fost menționat în fiecare din anii anteriori.

Lipsa forței de muncă calificată și fluctuația acesteia afecteaza și agenții economici care efectueaza lucrari de exploatări forestiere ca prestari servicii determinând creșterea prețurilor de prestare rezultând în lant, necesitatea creșterii prețurilor de vânzare a materialelor lemnoase.

1. **Contextul legislativ**

Apariția noului Cod silvic –legea 331/2024 care s-a modificat de mai multe ori în decursul anului 2025 in ceeace privește administrarea fondului forestier a creat incertitudini și lipsă de predictibilitate cu consecințe semnificative in piața lemnului.

1. **Condiții meteo nefavorabile**

Condițiile meteo din ultimii ani, caracterizate prin perioade îndelungate cu ploi abundente, furtuni cu vânturi de intensitate foarte mare, decalajele de anotimpuri coroborate cu legislatia restrictivă neactualizată au dus la restrangerea perioadei legale de exploatare anuală ;Acest aspect coroborat cu fluctuația forței de munca și instabilitatea acesteia a determinat recolte de lemn mai mici față de prognoze rezultând cantități de lemn reduse pe piața lemnului iar ulterior scăderea ofertei cu consecința cresterii prețurilor.

1. **Restricții**

O mare parte a administratorilor de fond forestier , inclusiv Ocolul Silvic al municipiului Bistrița RA, respectă un set de reguli suplimentare, în ceeace privește producția unitații silvice, impuse de :

* Obținerea certificatului FSC®, certificate european ce atestă managementul forestier corespunzator.

Toate aceste aspecte determină o reducere a materialului lemnos pus pe piața lemnului.

1. **Presiunea pusă pe administrația silvică de societatea civilă și ONG-uri**

Numeroasele sesizări la nivel media și local, a persoanelor fizice sau a unor ONG-uri de mediu, referitoare la tema ‘exploatărilor nerationale și defrișărilor’ deși mult mai reduse în ultimii ani implică o reticență a administrației în ceea ce priveste punerea în valoare a masei lemnoase și deci exploatarea acesteia.

Ținând cont de faptul ca administrația OSM Bistrița RA și-a propus o abordare pe cele trei linii directoare: de mediu, economic și social coroborat cu faptul ca Ocolul Silvic al municipiului Bistrița RA este certificat FSC din punct de vedere al managementului forestier tema sus mentionată trebuie abordată în mod corespunzator.

1. **Specificul Ocolului Silvic al municipiului Bistrița R.A. raportat la anul 2026**

* Administreaza doua mari proprietați:municipiul Bistrița (cca60%) și comuna Livezile (cca40%);
* Municipiul Bistrița a valorificat materialul lemnos, exploatat în cea mai mare parte cu utilaje proprii, din speciile : gorun, carpen, fag, plop, ș.a.; materialul lemnos vândut prin licitații agenților economici a fost în cea mai mare parte , gorun, stejar și fag;
* Comuna Livezile a valorificat materialul lemnos,exploatat integral prin prestari servicii cu agenți economici atestati,din speciile:fag,carpen, gorun, plop, ș.a.; materialul lemnos vândut prin licitații agenților economici a fost in cea mai mare parte gorun, fag;
* Prețul materialelor lemnoase valorificate către populație a fost relativ constant de-a lungul anilor 2023,2024,2025, fiind aprobat de consiliile locale;au fost menținute prețurile practicate în 2023;
* În ceea ce priveste valorificarea prin licitații a lemnului pentru industrializare, respectiv a bușteanului de gater de gorun și fag s-a constatat o scădere a prețurilor obtinute,se observă o scădere semnificativă a prețurilor de valorificare a gorunului (qvercineelor) precum și lipsa de cerere indiferent de sortiment pentru aceasta specie;
* Prognoza pentru anul 2026 trebuie să fie rezervată întrucat prețurile obținute în acest an au fost fluctuante determinate și de cauze artificiale, nefiind stabilizate și nu se înscriu în tendițele unor studii care să aibă la baza date statistice concrete;
* Analizând prețurile obținute prin licitatii de ocoalele silvice limitrofe, precum si ale RNP (cel mai mare administrator la nivel national) se constată evoluții similare;
* În ceea ce priveste prețul lemnului pentru foc, destinat populației se constată faptul că prețurile de valorificare practicate au ajuns sa fie mult mai mici decât celor practicate de RNP prin ocoale silvice/direcții silvice, limitrofe
* Menționăm că așa cum s-a prevazut în hotărarile consiliior locale din anul 2025, către populație s-a valorificat masa lemnoasă astfel:

1.Lemn de foc din faza drum auto

2.Lemn de lucru de mici dimensiuni sau calitate inferioară (lemn construcții, buștean sub STAS, gater de dimensiuni inferioare), din faza drum auto și depozit;

3.Buștean gater fag și diverse tari din faza drum auto si depozit;

4.Lemn rotund, foc și crăci din faza fasonat.

În urma analizei sus menționate s-a propus ca prețurile de referință al masei lemnoase pe picior, pentru fondul forestier al municipiului Bistrița pentru anul 2026 sa fie apropiate de cele aprobate pentru anul 2025, având creșteri minore și chiar reduceri pentru speciile de rășinoase;Astfel , se propune ca în anul 2026 prețurile de referință să fie identice cu cele practicate și aprobate de Regia Națională a Pădurilor ;

Pentru sortimentul – crăci din APV se propune un preț minim corespunzător sortimentului.

Menționăm deasemenea ca prețurile de referință propuse pentru anul 2026, sunt similare cu cele ale Regia Naționale a Pădurilor si ale Institutului Național de Cercetare și Dezvoltare în Silvicultură.

Prețurile de referință a masei lemnoas pe picior propuse pentru anul 2026 sunt prevazute în **anexele 1-5** (în funcție de distanța parchetelor față de un drum auto).

În ceeace privește aprobarea **prețurilor de valorificare** a materialelor lemnoase, din pădurile proprietate a municipiului Bistrița, în anul 2026, **prin vanzare directa** respectiv către populație, instituții publice, personae fizice autorizate ș.a., așa cum sunt definite in art.45 din HGR 715/2017, se propune o **creștere a acestora** fundamentarea deciziei având în vedere următoarele:

* Toate ocoalele silvice limitrofe OSM Bistrița, precum și toate Direcțiile Silvice prin Ocoalele silvice RNP, practică prețuri similare la valorificarea directă;
* Prețurile de vânzare directă trebuie corelate cu indicatorii de performanță impusi de către autoritatea tutelară a ocolului silvic și respectiv cu indeplinirea obligațiilor rezultate de cele trei axe de dezvoltare: mediu,social și economic;
* Prețurilor combustibililor, a salariului minim garantat în plată, a materialelor și serviciilor ce pot influența direct prețul de cost;
* Prețurile practicate pentru vânzarea directă a materialului lemnos trebuie să satisfacă atât impunerile de natura economică și în special de eficiență econimica cât și cele sociale, care trebuie să determine asigurarea cu lemn pentru încalzire a locuințelor populației locale, în cantitați suficiente și la prețuri suportabile fară a atenua funcția de baza a pădurilor și sustenabilitate activității silvice pe perioada medie și lungă;
* Ținând cont de faptul că, asigurarea lemnului pentru încălzirea locuințelor, valorificat prin vânzare directă se asigură în majoritate din faza “drum auto”, din speciile de bază: gorun, fag precum și cele de amestec și ajutor: diverse tari, ponderea cea mai mare având-o fagul, fundamentarea prețurilor a pornit de la specia fag.
* Față de anul 2025 , TVA-ul masei lemnoase , atît pentru lemnul de lucru cât și pentru cel de foc s-a modificat de la 19% la 21% , respectiv de la 5% la 11%.Deasemenea rata inflației prognozată pentru anul 2025 este de 6,25%.Ținând cont de aceste aspecte majorările de prețuri de vânzare direct câtre populație sunt de 20 lei/mc pentru speciile de bază și relative stagnante pentru râșinoase și diverse moi.
* Prețurile de valorificare a masei lemnoase prin vânzare directa în anul 2026 sunt prevazute în Anexa 6;
* Lemnul de foc provenit din aplicarea lucrărilor de îngrijire a arboretelor, respectiv din curățiri se va valorifica , în baza celor prevazute in Anexa nr.6.lapozitia craci.

În ansablu prețurile de vânzare directă a materialelor lemnoase către populație, instituții etc propuse a se practica în anul 2026 sunt corelate cu piața lemnului;

Coroborând specificațiile de mai sus, respectiv o prognoza de creștere a cheltuielilor de administrare și o crestere a prețurilor de valorificare directă opinam ca obținerea aceluiași profit în anul 2026 va fi condiționat de valorificarea superioara a masei lemnoase destinate agenților economici, prin suplimentări cantitative și calitative de fapt realizabil prin optimizarea producției.

**OCOLUL SILVIC AL**

**MUNICIPIULUI BISTRIȚA RA**

**ȘEF OCOL**

**ING. VALEA OVIDIU LUCIAN**